A：誒，你可唔可以講下你嘅嗜好啊？
A: Eh, neiq hor mx horyiq gongr haaq neiq ge sihou aa?
B：我嘅嗜好呀？即係比較鍾意音響多啲囖。
B: Ngoq ge sihou aax? Zikjhaih beirgaau zungjyi yamjhoengr doj dij loj.
A：喀喀。即係你係會自己鍾意買嘅？
A: Haakh haakh. Zikjhaih neiq haih wuiq zihgeir zungjyi maaiq ge?
B：誒，自己比較鍾意即係周圍行下睇下。就睇啱鍾意自己個牌子，又要睇下啲價錢嗰方面囖。即係有啲某公司就會比較又會貴啲，或者又九龍，或者某公司又會平啲噉囖。
B: Eh, zihgeir beirgaau zungjyi zikjhaih zaujwaix haangx haaq tair haaq. Zauh tair aamj zungjyi zihgeir go paaixzir, yauh yiu tair haaq dij gaacinx gor fongjminh loj. Zikjhaih yauq dij mauq gungjsij zauh wuiq beirgaau yauh wuiq gwai dij, waakhzer yauh gaurlungx, waakhzer mauq gungjsij yauh wuiq pengx dij gamr loj.
A：哦。
A: O.
B：即係自己去行下。
B: Zikjhaih zihgeir heoi haangx haaq.
A：噉你多數係買開邊隻牌子，同埋你會去邊啲地方買呢？
A: Gamr neiq dojsou haih maaiq hoij binj zek paaixzir, tungxmaaix neiq wuiq heoi binj dij deihfongj maaiq nej?
B：誒，牌子呀？牌子有幾隻囖。自己比較鍾意啲，誒，天龍啊，誒，Yamaha啊，誒，重有啲外國牌子囖。噉多數去九龍多啲囖，就比較多啲。
B: Eh, paaixzir aax? Paaixzir yauq geir zek loj. Zihgeir beirgaau zungjyi dij, eh, tinjlungx aa, eh, Yamaha aa, eh, zungh yauq dij ngoihgwok paaixzir loj. Gamr dojsou heoi gaurlungx doj dij loj, zauh beirgaau doj dij.
A：點解會特別揀哩幾種牌子？係因為你覺得佢價錢，定係話係衡量嘅質素來決定呢？
A: Dimrgaair wuiq dakhbith gaanr nij geir zungr paaixzir? Haih yanjwaih neiq gokdakj keoiq gaacinx, dingh haih waah haih hangxloengh ge zatjsou laix kvtdingh nej?
B：價錢就都可以話適中啲囖。同埋即係比較係好似個信心大啲囖。佢做開音響嗎本身都。
B: Gaacinx zauh douj horyiq waah sikjzungj dij loj. Tungxmaaix zikjhaih beirgaau haih hourciq go seonsamj daaih dij loj. Keoiq zouh hoij yamjhoengr gaaj maa bunrsanj douj.
A：噉其實而家你屋企裏邊係有邊類型嘅哩啲音響組合呢？
A: Gamr keixsath yixgaaj neiq ukjkeir leoiqbinh haih yauq binj leoihyingx ge nij dij yamjhoengr zourhaph nej?
B：誒，有Yamaha嘅surround M喇，又有，誒，LD喇，又有，誒，Yamaha嘅CD款喇又係。就錄影機喇。
B: Eh, yauq Yamaha ge surround M laaj, yauh yauq, eh, LD laaj, yauh yauq, eh, Yamaha ge CD funr laaj yauh haih. Zauh lukhyingrgeij laaj.
A：噉即係其實哩啲應該夠唔夠𡃉？
A: Gamr zikjhaih keixsath nij dij yingjgoij gau mx gau gaa?
B：誒，都OK𡃉嚹叫做。即係如果計一般家庭來講，地方唔係大都已經好足夠𡃉嚹。
B: Eh, douj OK gaa laa giuzouh. Zikjhaih yvxgwor gai yatjbunj gaajtingx laix gongr, deihfongj mxhaih daaih douj yiqgingj hour zukjgau gaa laa.
A：噉有個問題就係，其實會唔會當你玩哩啲嘅時候呢，你越玩得耐，越會覺得你現有嘅嘢唔夠，想去 / 去換啊？想去…
A: Gamr yauq go manhtaix zauh haih, keixsath wuiq mx wuiq dongj neiq waanr nij dij ge sixhauh nej, neiq yvth waanr dakj noih, yvth wuiq gokdakj neiq yinhyauq ge yeq mx gau, soengr heoi / heoi wunh aa? Soengr heoi …
B：誒，應該會𡃉。因為同埋玩音響呢係可以話即係其實用金錢又得，唔用又得。即係如果你計來玩呢，玩一部機呢，有啲好貴又有，誒，好平又有。但係始終呢就覺得呢自己部機玩下玩下就唔夠𡃉嘞。
B: Eh, yingjgoij wuiq gaa. Yanjwaih tungxmaaix waanr yamjhoengr nej haih horyiq waah zikjhaih keixsath yungh gamjcinx yauh dakj, mx yungh yauh dakj. Zikjhaih yvxgwor neiq gai laix waanr nej, waanr yatj bouh geij nej, yauq dij hour gwai yauh yauq, eh, hour pengx yauh yauq. Daanhhaih cirzungj nej zauh gokdakj nej zihgeir bouh geij waanr haaq waanr haaq zauh mx gau gaa laak.
A：你所指唔夠嘅意思係…
A: Neiq sor zir mx gau ge yisij haih …
B：即係嗰個叫做級數囖。
B: Zikjhaih gor go giuzouh kapjsou loj.
A：哦。噉其實由你最初玩到而家你有冇轉過啊或者係 / ？
A: O. Gamr keixsath yaux neiq zeoicoj waanr dou yixgaaj neiq yauq mouq zvn gwo aa waakhzer haih / ?
B：有轉過𡃉都。
B: Yauq zvn gwo gaa douj.
A：頻唔頻密吖？
A: Panx mx panxmath aaj?
B：誒，都唔頻密。即係衡量自己做嘢嗰方面嘅金錢供給唔到吖嗎。
B: Eh, douj mx panxmath. Zikjhaih hangxloengh zihgeir zouh yeq gor fongjminh ge gamjcinx gungjkapj mx dour aaj maa.
A：哦。喀喀。噉你有冇打算會喺將來日子會再去轉呢？
A: O. Haakh haakh. Gamr neiq yauq mouq daarsvn wuiq hair zoengjloix yathzir wuiq zoi heoi zvn nej?
B：會𡃉。
B: Wuiq gaa.
A：哦。有個問題想問一問就係你點樣可以知道，你得到更多嘅資料係有關哩啲音響𡃉呢？
A: O. Yauq go manhtaix soengr manh yatj manh zauh haih neiq dimryoengr horyiq zijdou, neiq dakjdour gang doj ge zijliur haih yauqgwaanj nij dij yamjhoengr gaa nej?
B：誒，睇啲音響書囖。同埋同啲朋友交流下囖。
B: Eh, tair dij yamjhoengr svj loj. Tungxmaaix tungx dij pangxyauq gaaujlaux haaq loj.
A：哦。即係你圍內都好多朋友嘅？
A: O. Zikjhaih neiq waixnoir douj hour doj pangxyauq ge?
B：誒，係啊。都，即係得閒就去啲音響公司睇下囖。
B: Eh, haih aa. Douj, zikjhaih dakjhaanx zauh heoi dij yamjhoengr gungjsij tair haaq loj.
A：即係話誒，去哩啲音響公司啊，或者睇雜誌都得到各方面嘅資料嘅？
A: Zikjhaih waah eh, heoi nij dij yamjhoengr gungjsij aa, waakhzer tair zaaphzi douj dakjdour gok fongjminh ge zijliur ge?
B：係啊。即係越睇你就越覺得自己嗰部機係越唔夠𡃉。
B: Haih aa. Zikjhaih yvth tair neiq zauh yvth gokdakj zihgeir gor bouh geij haih yvth mx gau gaa.
A：哦。噉我想問下你哩啲音響係除咗愛來聽歌之外，重有冇其他用途𡃉？
A: O. Gamr ngoq soengr manh haaq neiq nij dij yamjhoengr haih ceoixzor oi laix tengj goj zijngoih, zungh yauq mouq keixtaaj yunghtoux gaa?
B：誒睇下啲叫做AV喇，即係而家叫睇吓啲影碟啊。可以即係試到佢嘅重播效果囖。覺得好似即係好正噉囖。你明知係假。係即係佢嗰隻碟再播返出來嗰啲嘅音響囖。
B: Eh tair haaq dij giuzouh AV laaj, zikjhaih yixgaaj giu tair haaq dij yingrdipr aa. Horyiq zikjhaih si dour keoiq ge cungxbo haauhgwor loj. Gokdakj hourciq zikjhaih hour zeng gamr loj. Neiq mingxzij haih gaar. Haih zikjhaih keoiq gor zek dipr zoi bo faanj ceotjlaix gor dij ge yamjhoengr loj.
C：我想問吓你而家嗰啲DVD嗰啲係唔係唔流行嚹（肯定）？
C: Ngoq soengr manh haaq neiq yixgaaj gor dij DVD gor dij haih mx haih mx lauxhangx laa ( hangrdingh )?
B：DVD就唔係唔流行𠸏。其實就係 / 係好好一部機來𠸏。
B: DVD zauh mxhaih mx lauxhangx ger. Keixsath zauh haih / haih hour hour yatj bouh geij laix ger.
C：喀喀。
C: Haakh haakh.
B：就係佢而家即係可能係啱啱出，就嗰啲碟就比較少咗。所以呢就市場呢暫時係做唔到咁好囖。即係比起一般嘅LD而家重係可以站穩啲囖。
B: Zauh haih keoiq yixgaaj zikjhaih hornangx haih aamjaamj ceotj, zauh gor dij dipr zauh beirgaau siurzor. Soryiq nej zauh siqcoengx nej zaamhsix haih zouh mx dou gam hour loj. Zikjhaih beir heir yatjbunj ge LD yixgaaj zungh haih horyiq zaamhwanr dij loj.
C：係唔係日本嗰便來𡃉啲LD？
C: Haih mx haih yathbunr gor binj laix gaa dij LD?
B：誒都有好多國家𡃉。
B: Eh douj yauq hour doj gwokgaaj gaa.
C：哦。
C: O.
A：即係香港都有得賣嘅，嗰啲機？
A: Zikjhaih Hoengjgongr douj yauqdakj maaih ge, gor dij geij?
B：而家一路有𡃉嚹而家。
B: Yixgaaj yatjlouh yauq gaa laa yixgaaj.
A：但係就冇乜人。
A: Daanhhaih zauh mouq matj yanx.
B：就市場其實就會好大𠸏，日後就。即係暫時佢暫時佢未做，喺香港未有好多公司 / 即係未傾掂嗰啲或者嘅解碼啊，誒，字幕啊，區域嗰啲噉囖。即係限制咗囖開頭就。即係日後我諗都個市場都好大𠸏應該。
B: Zauh siqcoengx keixsath zauh wuiq hour daaih ger, yathhauh zauh. Zikjhaih zaamhsix keoiq zaamhsix keoiq meih zouh, hair Hoengjgongr meih yauq hour doj gungjsij / zikjhaih meih kingj dimh gor dij waakhzer ge gaairmaaq aa, eh, zihmokh aa, keoijwikh gor dij gamr loj. Zikjhaih haanhzaizor loj hoijtaux zauh. Zikjhaih yathhauh ngoq namr douj go siqcoengx douj hour daaih ger yingjgoij.
A：即係如果日後有哩個相對嘅貨品可以供給你嘅話，你都會嘗試買一部嘅？
A: Zikjhaih yvxgwor yathhauh yauq nij go soengjdeoi ge fobanr horyiq gungjkapj neiq ge waar, neiq douj wuiq soengxsi maaiq yatj bouh ge?
B：會考慮𡃉。因為我覺得佢係高解像過啲LD囖。
B: Wuiq haaurleoih gaa. Yanjwaih ngoq gokdakj keoiq haih goujgaairzoengh gwo dij LD loj.
C：你 / 高解像其實即係乜嘢唧？
C: Neiq / goujgaairzoengh keixsath zikjhaih matjyeq zekj?
B：誒，佢嗰啲叫做線啊。即係好似我哋睇電視，誒，幾多百線幾多百線噉囖。
B: Eh, keoiq gor dij giuzouh sin aa. Zikjhaih hourciq ngoqdeih tair dinhsih, eh, geir doj baak sin geir doj baak sin gamr loj.
C：哦。
C: Oq.
B：噉而家佢DVD呢係最高呢，係五百線嗎。噉如果佢相比來講你部電視機而家好多都係六百零線啊，七百線都好 / 好高解像𡃉嚹都。
B: Gamr yixgaaj keoiq DVD nej haih zeoi gouj nej, haih ngq baak sin gaaj maa. Gamr yvxgwor keoiq soengjbeir laix gongr neiq bouh dinhsihgeij yixgaaj hour doj douj haih lukh baak lengx sin aa, catj baak sin douj hour / hour goujgaairzoengh gaa laa douj.
A：哦。即係畫面靚啲質素。
A: O. Zikjhaih waarminr leng dij zatjsou.
B：係嘞。即係如果你譬如而家某牌子嗰啲假金魚缸呢，係千幾線咪好高解像囖。所以你睇埋去，即係如果你鍾意玩音響呢，就追求哩啲𡃉喇。
B: Haih laak. Zikjhaih yvxgwor neiq peiyvx yixgaaj mauq paaixzir gor dij gaar gamjyvxgongj nej, haih cinj geir sin maih hour goujgaairzoengh loj. Soryiq neiq tair maaix heoi, zikjhaih yvxgwor neiq zungjyi waanr yamjhoengr nej, zauh zeoijkaux nij dij gaa laaj.
A：就係鍾意嗰啲金魚缸？
A: Zauh haih zungjyi gor dij gamjyvxgongj?
B：即係唔係。追求誒，嗰啲叫做高解像嗰啲啊。
B: Zikjhaih mxhaih. Zeoijkaux eh, gor dij giuzouh goujgaairzoengh gor dij aa.
A：哦。即係嗰啲質素嘅機。
A: O. Zikjhaih gor dij zatjsou ge geij.
B：係嘞。即係靚啲。噉好似你睇電 / 去到睇電影來講來比較呢，都已經好似屋企就係一個小電影來囖。
B: Haih laak. Zikjhaih leng dij. Gamr hourciq neiq tair dinh / heoi dou tair dinhyingr laix gongr laix beirgaau nej, douj yiqgingj hourciq ukjkeir zauh haih yatj go siur dinhyingr laix loj.
A：我想問吓電視係唔係越大越好𡃉？睇嘢或者。
A: Ngoq soengr manh haaq dinhsih haih mx haih yvth daaih yvth hour gaa? Tair yeq waakhzer.
B：視乎你個屋企囖。如果你屋企大嘅，噉又梗係大電視睇個效果會好啲囖。
B: Sihfux neiq go ukjkeir loj. Yvxgwor neiq ukjkeir daaih ge, gamr yauh gangrhaih daaih dinhsih tair go haauhgwor wuiq hour dij loj.
C：嗯。
C: Mh.
B：噉如果而家一般都，誒，香港呢都好流行𡃉嚹，啲即係叫做家庭影院自己。
B: Gamr yvxgwor yixgaaj yatjbunj douj, eh, Hoengjgongr nej douj hour lauxhangx gaa laa, dij zikjhaih giuzouh gaajtingx yingryvnr zihgeir.
A：喀即係點啊？
A: Haakh zikjhaih dimr aa?
B：即係好多都鍾意即係買部噉嘅機，連電視機，配合返，誒，或者DVD啊，LD呢，噉喺屋企呢去睇呢，即係可以做到噉嘅效果囖。
B: Zikjhaih hour doj douj zungjyi zikjhaih maaiq bouh gamr ge geij, linx dinhsihgeij, puihaph faanj, eh, waakhzer DVD aa, LD nej, gamr hair ukjkeir nej heoi tair nej, zikjhaih horyiq zouh dour gamr ge haauhgwor loj.
A：喀。其實有個問題呢，而家咪好興啲VCD翻版𠸏。其實啲人話用翻版會影響部機，甚至會整到部機壞𡃉喎。係唔係真𡃉？
A: Haakh. Keixsath yauq go manhtaix nej, yixgaaj maih hour hingj dij VCD faanjbaanr ger. Keixsath dij yanx waah yungh faanjbaanr wuiq yingrhoengr bouh geij, samhzi wuiq zingr dou bouh geij waaih gaa wo. Haih mx haih zanj gaa?
B：應該係嘞。因為佢製作呢一定冇人哋真嗰啲即係正版嘅製作咁好𡃉嚹，比較粗製濫造啲囖。即係我 / 我 / 我本身我就唔鍾意用啲翻版嘢𡃉。
B: Yingjgoij haih laak. Yanjwaih keoiq zaizok nej yatjdingh mouq yanxdeih zanj gor dij zikjhaih zingbaanr ge zaizok gam hour gaa laa, beirgaau coujzai-laamqzouh dij loj. Zikjhaih ngoq / ngoq / ngoq bunrsanj ngoq zauh mx zungjyi yungh dij faanjbaanr yeq gaa.
C：嗯。
C: Mh.
B：即係CD又好，乜嘢都好，我都唔鍾意𡃉。即係我驚第一即係你鍾意玩，你就會錫嗰部機。即係冇理由話係為咗少少嘅金錢，而部機壞嗰陣時損失重大。寧願唔夠嘅唔買住囖。
B: Zikjhaih CD yauh hour, matjyeq douj hour, ngoq douj mx zungjyi gaa. Zikjhaih ngoq gengj daih yatj zikjhaih neiq zungjyi waanr, neiq zauh wuiq sek gor bouh geij. Zikjhaih mouq leiqyaux waah haih waihzor siursiur ge gamjcinx, yix bouh geij waaih gor zanhsix svnrsatj zungh daaih. Ningxyvnr mx gau ge mx maaiq zvh loj.
A：但係有陣時可能唔單只係錢嘅問題。而係話因為有啲VCD佢係好 / 同步可以同，誒，市場嘅，即係市面上嘅影院啊，同步一齊出𡃉喎。
A: Daanhhaih yauq zanhsix hornangx mx daanjzir haih cinr ge manhtaix. Yix haih waah yanjwaih yauq dij VCD keoiq haih hour / tungxbouh horyiq tungx, eh, siqcoengx ge, zikjhaih siqminh soengh ge yingryvnr aa, tungxbouh yatjcaix ceotj gaa wo.
B：哩啲要睇個人嚹。即係我就…
B: Nij dij yiu tair goyanx laa. Zikjhaih ngoq zauh …
A：你點取捨？
A: Neiq dimr ceoirser?
B：鍾意就LD多啲囖。
B: Zungjyi zauh LD doj dij loj.
A：哦。
A: O.
B：因為VCD呢，第一音響係冇咁好囖。同埋畫面呢就好似一般嘅錄影機噉囖。噉我都唔追求錄影機嘞，重點解要睇VCD呢？
B: Yanjwaih VCD nej, daih yatj yamjhoengr haih mouq gam hour loj. Tungxmaaix waarminr nej zauh hourciq yatjbunj ge lukhyingrgeij gamr loj. Gamr ngoq douj mx zeoijkaux lukhyingrgeij laak, zungh dimrgaair yiu tair VCD nej?
A：哦。但係個問題係佢啲嘢新喎。即係佢可以同步。即係嗱蝙蝠俠噉樣呢，（）
A: O. Daanhhaih go manhtaix haih keoiq dij yeq sanj wo. Zikjhaih keoiq horyiq tungxbouh. Zikjhaih laax pinjfukjhaph gamryoengr nej, ( )
B：噉如果你而家譬如佢相對睇一部戲來講，佢都係遲三個月至四個月度啫。噉如果你係鍾意嗰種效果呢，你都唔爭在等埋嗰一陣𡃉喇。
B: Gamr yvxgwor neiq yixgaaj peiyvx keoiq soengjdeoi tair yatj bouh hei laix gongr, keoiq douj haih cix saamj go yvth zi sei go yvth dour zej. Gamr yvxgwor neiq haih zungjyi gor zungr haauhgwor nej, neiq douj mxzaangjzoih dangr maaix gor yatjzanh gaa laaj.